Mariana Pajón

Mariana Pajón Londoño (s. 10. lokakuuta 1991 Medellín) on kolumbialainen BMX-pyöräilyn olympiavoittaja ja maailmanmestari. Pajón on 158 senttimetriä pitkä ja painaa 50 kilogrammaa.

Pajón toimi Kolumbian lipunkantajana vuoden 2012 kesäolympialaisten avajaisissa Lontoossa. Itse kisoista hän saavutti kultamitalin. Hän voitti olympiakultaa myös Rio de Janeirossa 2016, ja Tokion olympialaisissa hän sai kilpa-ajon hopeaa. MM-kilpailuista Pajónilla on kuusi kultaa ja neljä pronssia. Pan-Amerikan kisoista hänellä on kaksi kultaa (vuosilta 2011 ja 2019). Pajónilla on myös kolme nuorten MM-kultaa ja kaksi kultaa Keski-Amerikan ja Karibian kisoista.

Pajón on saanut lempinimen Queen of BMX ().

Lähteet 

Kolumbialaiset pyöräilijät
Kolumbialaiset olympiavoittajat
Vuonna 1991 syntyneet
Elävät henkilöt